CAN NEWYDD, 
FYFYRDOD AR Y BEDD, 


Sef y ty rhagderfynedig i bob dyn byw. 


UU “ 





B'le mae ein cyndad Adda, 
Yn y bedd, yn y bedd, 

A Chain y llofrudd cynta, 
Yn y bedd, 

A'r Abel dduwiol hwnw, 

Y cyntaf un fu farw, 

A Seth ei frawd sydd heddyw 

Yn gorwedd. gyda'r meirw, 
Yn y bedd, &c. 


? 


Mae Efa 'n dawel odiaeth, 
Heb ymgais am wybodaeth, 
Trwy iddi fwyta 'n ddiddig, 
O'r pren oedd waharddedig, 
Fe ^i rhoddwyd yn llygredig, 
Mewn annedd yn gloedig, &c. 


Mae Enos ŵyr i Adda, 

A Lamech Tad 'r hen Noah, 
Methuselah mae yntau, 

Er c'nifer fu eì ddyddiau, 
Yn wael ei wedd gan angau, 
Ys miloedd o flynyddau, &c. 


Mae cewri'r cynddiluwiaid, 
Â'r oll o'r rhai sy n weiniaid, 
A?r Noah dduwiol hwnw, 

Fu 'n nofio'r dwfr diluw, 

Sy 'n ddigon isel heddyw, 
Hyd forau deffry 'r meirw, &c. 


Mae Lot fu yn Sodoma, 

A'r hen Sodomiaid hwytha', 
Mae Abraham a Sarah, 

Ac, Isaac a Rebecca, 

A Jacob gyda Leah, 

Yn ogof maes Macpelah, &c. 


Ia le mae Esau flewog, - 

A deuddeg meibion Jacob, 

Mae hefyd Moses lariaidd, 

Fu gynt yn llawn anrhydedd, 

Ac Aaron ei frawd mwynaidd ? 
Yn mynydd Hor yn gorwedd, &c. 


Mae Pharaoh galed galon, 
Ei feirch a'i holl farchogion, 
A Samson fab Manoah, 

Y cryfaf er oes Adda, 
' Sy 'n gorwedd yn y gladdfa, 
Gerllaw Estaol Sorah, &c. 


Mae pen y cawr Goliah, 

A'i gorph wrth ddyffryn Elah, 
Ac Ashael gyflym coeliwch, 
Mal iyrchod gwyllt 'r anialwch, 
Sy 'n gorwedd mewn tawelwch, 
O fewn i Beble'm, cofiwch, &c. 


Mae Dafydd frenin Israel, 
Mewn llety eithaf tawel, 

A Solomon, wr doetha” 

A fu er dyddiau Adda, 

Sydd heddyw yn y gladdfa, 

O fewn i Fethlehem Juda, &c. 

Mae Joab, 'r hen rhyfelwr, 

Yn gorwedd yn y pentwr, 

Ac Absalom luddedig, 

Fu 'n nghrog wrth dderwen dewfrig, 
Mewn ffos yn eithaf diddig, 

Ac arno garnedd gerig, &c. 


Mae Samuel ac lVzra, 
Ruth, Job, a Jeremiah, 
Mae Jonah ac Esaiah, 
Ac Amos, Obadiah, 

A Michah, Nehemiah, 
Joel a Sephaniah, &c. 


Mae y prophwydi penaf, 

O Moses i'r diweddaf, 

A Paul a'r apostolion, 

A Stephan a'r merthyron, 

A Judas fradwr creulon, 

Sy'n gorwedd gyda'r meirwon, &c. 


Y mae ^'r holl genedlaethau, 

O bob rhyw aith a lliwiau, 
Breninoedd, breninesau, 

Fu gynt ar ei gorseddau, 

Y gwael 'r un radd a hwythau, 
A welir heddyw'n ddiau, &c. 


Mae llu o bob rhyw oedran, 

O'r hynaf at y baban, 

Mae ^r ie'nctyd beilchion anhael 
Fu gynt yn lled flroenuchel, 

Yn gorwedd heddyw 'n isel, 

Yn gymysg gyda 'r grafel, &c. 

Yn gorwedd inae y cybydd, 

Y meddwyn gwael a'r llofrudd, 
Mae pawb ond dau yn ddiau 

O dylwyth y cynoesau, 

Yn filoedd a miliynau, 

Dan ddwylaw oerion angau, &c. 


Cawn ninnau 'n fuan orwedd, . 
Yn ddigon gwael ein hagwedd : 
Y llygad hyn sy 'n syllu, 

Fydd yno wedi pyllu, 

A'r tafod sy ^'n llefaru 

Fydd wedi hollol dewi, &c. 


Y dwylaw hyn fydd yno, 

A'r traed sydd heddyw ^n rhodio, 
Y corph fydd wedi pydru, 

Mewn oeraidd annedd wely, 

A'r llwch yn ymgymysgu 

Hyd forau yr adgyfodi, &c. 


O Dduw, rho imi'n ebrwydd, Cyn y 
bedd, 
Gael gafael ar wir grefydd, 
A dyro wir adnabod 
Dy anwyl Fab yn Briod, 
Cyn ddelo ^'r dydd ymddatod, 
O gwna ni'n beraidd barod, 
Cyn y bedd, cyn-y bedd. 





«m RR. Daies, Argraffydd, Abertawe. 

























